CELEX: 32013R0286
Language: hu
Date: 2013-03-22 00:00:00
Title: A Bizottság 286/2013/EU végrehajtási rendelete ( 2013. március 22. ) Horvátország csatlakozása alkalmából a mezőgazdasági termékek kereskedelme területén meghozandó átmeneti intézkedésekről

26.3.2013   
            
            
               HU
            
            
               Az Európai Unió Hivatalos Lapja
            
            
               L 86/7
            
         A BIZOTTSÁG 286/2013/EU VÉGREHAJTÁSI RENDELETE
   (2013. március 22.)
   Horvátország csatlakozása alkalmából a mezőgazdasági termékek kereskedelme területén meghozandó átmeneti intézkedésekről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel Horvátország csatlakozási szerződésére és különösen annak 3. cikke (4) bekezdésére,
   tekintettel Horvátország csatlakozási okmányára és különösen annak 41. cikkére,
   mivel:
   
               (1)
            
            
               Annak elkerülésére, hogy Horvátország Európai Unióhoz történő 2013. július 1-jei csatlakozása következtében a kereskedelem a mezőgazdasági piacok közös szervezését veszélyeztető módon eltérüljön, átmeneti intézkedéseket kell hozni.
            
         
               (2)
            
            
               A kereskedelemnek a piaci szervezeteket veszélyeztető eltérülését gyakran az okozza, hogy az Unió bővítése miatti előnyök reményében olyan termékeket mozgatnak mesterségesen, amelyek nem részei a csatlakozó állam rendes készleteinek. Ilyen többletmennyiségek felhalmozása a verseny torzulását is okozhatja, ami kihatással lehet a közös piacszervezés megfelelő működésére. A többletkészletek a nemzeti termelésből is származhatnak. Ezért rendelkezni kell olyan, hatékony, arányos és visszatartó erejű díjtételek megállapításáról, amelyek a csatlakozás előtt Horvátországban alkalmazandó importvámok és az Unióban alkalmazandó importvámok közötti különbség 20 %-kal megnövelt értékének felelnek meg, és amelyeket ki kell vetni a Horvátországban lévő többletkészletekre.
            
         
               (3)
            
            
               El kell kerülni, hogy a 2013. július 1. előtt kifizetett export-visszatérítések alapjául szolgáló áruk után másodszor is export-visszatérítés járjon, amikor azokat 2013. június 30. után harmadik országba exportálják.
            
         
               (4)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Hatály
   Ez a rendelet a mellékletben meghatározott termékekre alkalmazandó.
   2. cikk
   Fogalommeghatározások
   E rendelet alkalmazásában a „termékek” az Európai Unió működéséről szóló szerződés I. mellékletében nem szereplő mezőgazdasági termékek és/vagy áruk.
   3. cikk
   A szabad forgalomban lévő áruk tulajdonosait érintő díjak
   (1)   A csatlakozási okmány IV. melléklete 3. szakasza a) pontjának sérelme nélkül, és abban az esetben, ha a nemzeti szinten nem alkalmazandó szigorúbb előírás, Horvátország a szabad forgalomban lévő termékekből 2013. július 1-jén meglévő többletkészletek tulajdonosaira díjat vet ki.
   (2)   Az egyes tulajdonosok többletkészleteinek meghatározásakor Horvátország különösen a következőket veszi figyelembe:
   
               a)
            
            
               a rendelkezésre álló átlagos készletek a 2010. július 1. és 2013. június 30. közötti időszakban;
            
         
               b)
            
            
               a kereskedelem szerkezete a 2010. július 1. és 2013. június 30. közötti időszakban;
            
         
               c)
            
            
               a készletek kialakulásában szerepet játszó körülmények.
            
         A „többletkészlet” fogalma vonatkozik a Horvátországba importált vagy az onnan származó termékekre, valamint a Horvátország vámterületén kívül lévő, de a horvát piacra szánt termékekre.
   A készletek számbavételét a 2013. július 1-jén érvényes Kombinált Nómenklatúra alapján kell elvégezni.
   (3)   Az (1) bekezdés szerinti díj összegének az egyes termékeket illetően azonosnak kell lennie azon összeg 20 %-kal növelt értékével, amellyel az Unióban 2013. június 30-án alkalmazott, a 2658/87/EGK tanácsi rendelet (1) I. melléklete szerinti importvám (beleértve a kiegészítő vámokat is) összege meghaladja a Horvátországban ugyanebben az időpontban alkalmazott importvám összegét. A nemzeti hatóságok által beszedett díjból származó összeget Horvátország nemzeti költségvetéséhez kell hozzárendelni.
   (4)   Horvátország haladéktalanul elkészíti a 2013. január 1-jén rendelkezésre álló készletek leltárát. E célból Horvátország a többletkészletek tulajdonosainak azonosítására szolgáló, kockázatelemzésen alapuló rendszert alkalmaz, amely a következő szempontokat veszi figyelembe:
   
               a)
            
            
               a tulajdonos tevékenységének típusa;
            
         
               b)
            
            
               a tárolólétesítmények befogadóképessége;
            
         
               c)
            
            
               a tevékenység foka.
            
         Horvátország legkésőbb 2013. július 1-jéig tájékoztatja a Bizottságot a csatlakozás előtt végrehajtott minden intézkedéséről, amely a készletek spekulációs célú felhalmozásának megakadályozására, így többek között a magas készletfelhalmozási kockázattal járó termékek behozatalának nyomon követésére irányul.
   Horvátország legkésőbb 2014. március 31-ig tájékoztatja a Bizottságot a többletkészleteket képező termékek mennyiségéről, kivéve azon mennyiségeket, amelyek a 4. cikknek megfelelően állami készletet képeznek.
   (5)   Amennyiben egyazon KN-kód alá tartoznak olyan termékek, amelyeknek a (3) bekezdés szerinti importvámja egymástól eltér, a (4) bekezdésben említett készletleltárt minden olyan termék vagy termékcsoport vonatkozásában külön el kell készíteni, amelyre eltérő importvám alkalmazandó.
   4. cikk
   Az állami készletek számbavétele
   Horvátország legkésőbb 2013. október 1-jéig közli azon áruk jegyzékét, a vonatkozó mennyiségekkel együtt, amelyek a csatlakozási okmány IV. mellékletének 3. szakasza értelmében állami készleteit képezik.
   5. cikk
   Nemzeti biztonsági készletek
   A 3. cikk (4) bekezdésében és a 4. cikkben említett készletekbe nem értendők bele a Horvátország által képezhető biztonsági készletek. Horvátország az uniós ellátási mérleg megállapítása céljából tájékoztatja a Bizottságot a nemzeti biztonsági készletekben bekövetkező változásokról és az azokat előidéző körülményekről.
   6. cikk
   Díjtartozás esetén alkalmazandó intézkedések
   Ha egy tagállam úgy véli, hogy a 3. cikk szerinti díjat valamely termék vonatkozásában nem fizették meg, tájékoztatja Horvátországot annak érdekében, hogy az meghozhassa a megfelelő intézkedéseket.
   7. cikk
   Bizonyíthatóan ki nem fizetett visszatérítés
   Azon termékek után, amelyek vonatkozásában a harmadik országba irányuló exportra vonatkozó kiviteli nyilatkozatot Horvátország a 2013. július 1-jétől2014. június 30-ig terjedő időszakban fogadta el, akkor jár export-visszatérítés, ha az az 1234/2007/EGK tanácsi rendelet (2) 164. cikkével összhangban került megállapításra, és ha a szóban forgó termékek vagy azok összetevői vonatkozásában korábban bizonyíthatóan nem került sor export-visszatérítésre.
   8. cikk
   A piactámogatási intézkedések kétszeres kifizetésének tilalma
   Egyetlen olyan termék sem jogosult az 1290/2005/EK tanácsi rendelet (3) 3. cikke szerinti intervenciós intézkedésekre vagy támogatásokra, amelynek vonatkozásában export-visszatérítésre került sor.
   9. cikk
   Hatálybalépés és alkalmazhatóság
   Ez a rendelet Horvátország csatlakozási szerződésének hatálybalépése esetén, annak hatálybalépése napján lép hatályba.
   Ezt a rendeletet 2015. június 30-ig kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. március 22-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 256., 1987.9.7., 1. o.
   
      (2)  HL L 299., 2007.11.16., 1. o.
   
      (3)  HL L 209., 2005.8.11., 1. o.
   
      MELLÉKLET
      
         AZ 1. CIKKBEN EMLÍTETT TERMÉKEK JEGYZÉKE
      
      
                  KN-kód
               
               
                  Árumegnevezés
               
            
                  0201
               
               
                  Friss vagy hűtött marhahús
               
            
                  0202
               
               
                  Fagyasztott marhahús
               
            
                  0203 21
               
               
                  Sertéshús frissen, hűtve vagy fagyasztva:
               
            
                  – Fagyasztva:
               
            
                  – – Egész és fél
               
            
                  0203 22
               
               
                  – – Comb, lapocka és részei, csonttal
               
            
                  0203 29
               
               
                  – – Más
               
            
                  0204
               
               
                  Juh- vagy kecskehús frissen, hűtve vagy fagyasztva
               
            
                  0206 10
               
               
                  Szarvasmarhafélék, sertés, juh, kecske, ló, szamár, lóöszvér (muli) vagy szamáröszvér élelmezési célra alkalmas vágási mellékterméke és belsősége frissen, hűtve vagy fagyasztva:
               
            
                  – Szarvasmarhafélékből frissen vagy hűtve
               
            
                  0206 29
               
               
                  – – Más
               
            
                  0207 12
               
               
                  A 0105 vtsz. alá tartozó baromfi élelmezési célra alkalmas húsa, vágási mellékterméke és belsősége frissen, hűtve vagy fagyasztva:
               
            
                  – Gallus domesticus fajhoz tartozó szárnyasokból
               
            
                  – – Nem darabolt, fagyasztva
               
            
                  0207 14
               
               
                  – – Darabok és vágási melléktermékek, belsőségek fagyasztva
               
            
                  0207 25
               
               
                  – Pulykából
               
            
                  – – Nem darabolva, fagyasztva
               
            
                  0207 27
               
               
                  – – Darabok és vágási melléktermékek, belsőségek fagyasztva
               
            
                  0210
               
               
                  Hús és élelmezési célra alkalmas belsőség, sózva, sós lében tartósítva, szárítva vagy füstölve; élelmezési célra alkalmas liszt és őrlemény húsból, vágási melléktermékből vagy belsőségből
               
            
                  0402 10
               
               
                  Tej és tejszín sűrítve vagy cukor vagy más édesítőanyag hozzáadásával:
               
            
                  – Por, granulátum vagy más szilárd alakban, legfeljebb 1,5 tömegszázalék zsírtartalommal
               
            
                  0402 21
               
               
                  – Por, granulátum vagy más szilárd alakban, 1,5 tömegszázalékot meghaladó zsírtartalommal
               
            
                  – – Cukor vagy más édesítőanyag hozzáadása nélkül
               
            
                  0402 29
               
               
                  – – Más
               
            
                  0405
               
               
                  Vaj és tejből nyert más zsír és olaj; kenhető tejkészítmények (vajkrém)
               
            
                  0406
               
               
                  Sajt és túró
               
            
                  0703 20 00
               
               
                  Fokhagyma frissen vagy hűtve
               
            
                  0711 51 00
               
               
                  Az Agaricus nemhez tartozó ehető gombák ideiglenesen tartósítva (pl. kén-dioxid-gázzal, sós lében, kénes vízben vagy más tartósítóoldatban), de közvetlen fogyasztásra nem alkalmas állapotban
               
            
                  0811 10 11
               
               
                  Földieper, nyersen, gőzöléssel vagy vízben forrázással főzve is, fagyasztva, cukor vagy más édesítőanyag hozzáadásával is
               
            
                  – – Cukor vagy más édesítőanyag hozzáadásával
               
            
                  – – – 13 tömegszázalékot meghaladó cukortartalommal
               
            
                  0811 10 19
               
               
                  Földieper, nyersen, gőzöléssel vagy vízben forrázással főzve is, fagyasztva, cukor vagy más édesítőanyag hozzáadásával is
               
            
                  – – Cukor vagy más édesítőanyag hozzáadásával
               
            
                  – – – Más, 13 tömegszázalékot nem meghaladó cukortartalommal
               
            
                  0811 10 90
               
               
                  Földieper, nyersen, gőzöléssel vagy vízben forrázással főzve is, fagyasztva, cukor vagy más édesítőanyag hozzáadásával is
               
            
                  – Cukor vagy más édesítőanyag hozzáadása nélkül
               
            
                  1001
               
               
                  Búza és kétszeres
               
            
                  1002
               
               
                  Rozs
               
            
                  1003
               
               
                  Árpa
               
            
                  1004
               
               
                  Zab
               
            
                  1005
               
               
                  Kukorica
               
            
                  1006 10
               
               
                  Hántolatlan nyers rizs
               
            
                  1006 20
               
               
                  Előmunkált (barna) rizs
               
            
                  1006 30
               
               
                  Félig vagy teljesen hántolt rizs polírozva vagy fényezve is
               
            
                  1006 40 00
               
               
                  Törmelék rizs
               
            
                  1007
               
               
                  Cirokmag
               
            
                  1008
               
               
                  Hajdina, köles és kanárimag; más gabonaféle
               
            
                  1101 00
               
               
                  Búzaliszt vagy kétszeres liszt
               
            
                  1102
               
               
                  Gabonaliszt, a búza- vagy a kétszeres liszt kivételével
               
            
                  1103
               
               
                  Durva őrlemény, dara és labdacs (pellet) gabonából
               
            
                  1104
               
               
                  Másképpen megmunkált gabonaféle (pl. hántolt, lapított, pelyhesített, fényezett, szeletelt vagy durván darált), a 1006 vámtarifaszám alá tartozó rizs kivételével; gabonacsíra egészben, lapítva, pelyhesítve vagy őrölve
               
            
                  1107
               
               
                  Maláta, pörkölve is
               
            
                  1108
               
               
                  Keményítő; inulin
               
            
                  1109 00 00
               
               
                  Búzasikér, szárítva is
               
            
                  1602
               
               
                  Más elkészített vagy konzervált hús, vágási melléktermék, belsőség vagy vér
               
            
                  2003 10
               
               
                  Az Agaricus nemhez tartozó ehető gombák, ecet vagy ecetsav nélkül elkészítve vagy tartósítva
               
            
                  2008 30 55
               
               
                  Más módon elkészített vagy tartósított citrusfélék, alkohol hozzáadása nélkül, de cukor hozzáadásával, 1 kg-ot meghaladó nettó tömegű kiszerelésben
               
            
                  – – – – Mandarin (ideértve a tangerine és a satsuma fajtát is); clementine, wilking és más hasonló citrusféle hibridek
               
            
                  2008 30 75
               
               
                  Más módon elkészített vagy tartósított citrusfélék, alkohol hozzáadása nélkül, de cukor hozzáadásával, 1 kg-ot nem meghaladó nettó tömegű kiszerelésben
               
            
                  – – – – Mandarin (ideértve a tangerine és a satsuma fajtát is); clementine, wilking és más hasonló citrusféle hibridek
               
            
                  ex 2008 30 90
               
               
                  Mandarin (ideértve a tangerine és a satsuma fajtát is); clementine, wilking és más hasonló citrusféle hibridek
               
            
                  – – – Cukor hozzáadása nélkül
               
            
                  2008 70 92
               
               
                  Őszibarack, beleértve a nektarint is
               
            
                  – – – Alkohol és cukor hozzáadása nélkül, legalább 5 kg-os nettó kiszerelésben
               
            
                  2204 30
               
               
                  – Más szőlőmust
               
            
                  2207
               
               
                  – Nem denaturált etil-alkohol legalább 80 térfogatszázalék alkoholtartalommal; etil-alkohol és más szesz denaturálva, bármilyen alkoholtartalommal
               
            
                  2208 90 91
               
               
                  – – Nem denaturált etil-alkohol, kevesebb mint 80 térfogatszázalék alkoholtartalommal, tartályban (palackban)
               
            
                  – – – Legfeljebb 2 literes
               
            
                  2208 90 99
               
               
                  – – – Több mint 2 literes